**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS ŠVIETIMO TARYBOS SUDĖTIES PATVIRTINIMO“ PROJEKTO**

1. **Projekto rengimą paskatinusios priežastys.**

Šis sprendimo projektas parengtas, siekiant patvirtinti naujos sudėties Klaipėdos miesto savivaldybės švietimo tarybą (toliau – Švietimo taryba), pasibaigus Švietimo tarybos įgaliojimams.

**2. Parengto projekto tikslai ir uždaviniai.** Sprendimo projekto tikslas – užtikrinti nepertraukiamą Švietimo tarybos veiklą; uždavinys – patvirtinti naujos sudėties Švietimo tarybą jai deleguotų funkcijų įgyvendinimui.

**3. Kaip šiuo metu yra teisiškai reglamentuojami projekte aptarti klausimai.** Švietimo tarybos nuostatų, patvirtintų Klaipėdos miesto savivaldybės tarybos 2015 m. liepos 30 d. sprendimu Nr. T2-182 „Dėl Klaipėdos miesto savivaldybės švietimo tarybos nuostatų patvirtinimo“, 8 punktu yra nustatyta Švietimo tarybos sudėtis ir narių skaičius, 9 punktu numatyta, kad Švietimo tarybos sudėtį tvirtina Klaipėdos miesto savivaldybės taryba jos kadencijos laikotarpiui.

Klaipėdos miesto savivaldybės tarybos 2015 m. liepos 31 d. sprendimu Nr. T2-207 „Dėl Klaipėdos miesto švietimo tarybos sudėties patvirtinimo“ buvo patvirtinta Švietimo tarybos sudėtis. Jos narių kadencija pasibaigė.

**4. Kokios numatomos naujos teisinio reglamentavimo nuostatos ir kokių rezultatų laukiama.** Patvirtinus šį sprendimo projektą, savo veiklą pradės naujos sudėties Švietimo taryba iš 15 narių. Į Švietimo tarybą narius delegavo Klaipėdos miesto savivaldybės tarybos Kultūros, švietimo ir sporto komitetas, Klaipėdos miesto savivaldybės administracija, socialiniai partneriai, švietimo teikėjai ir jų asociacijos, mokinių, tėvų (globėjų, rūpintojų) savivaldos institucijos ir kitos organizacijos.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Neigiamų sprendimo priėmimo pasekmių nenumatoma.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Sprendimui įgyvendinti kitų teisės aktų nereikia.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai. S**prendimui įgyvendinti lėšų nereikia.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).** Rengiant sprendimo projektą, atsižvelgta į institucijų ir organizacijų, delegavusių atstovus į Švietimo tarybą, siūlymus.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą parengė Klaipėdos miesto savivaldybės administracijos Ugdymo ir kultūros departamento Švietimo skyriaus vyriausioji specialistė Alma Radvilė.

**10. Kiti reikalingi pagrindimai ir paaiškinimai.** Nėra.

PRIDEDAMA. Teisės aktų, nurodytų sprendimo projekto įžangoje, išrašai, 1 lapas.

Švietimo skyriaus vedėja Laima Prižgintienė